ÎN CULTUL STRĂMOŞILOR DACI 


Sosit din Italia în România pentru un scurt răgaz, mă aflam spre 
mijlocul lunii Mai în Bucureşti, întrun Uber obişnuit care să mă 
transporte la locul destinaţiei ce-o aveam în plan. Într'un fel, şoferul 
mă ghicise de la'nceput că sunt cumva “străin”, flerul comun ataşat 
profesiei nu putea fi dezminţit nici în cazul de faţă. Fire naturală (deşi 
puţin reţinut), comenta afabil despre greutăţile vieţii şi problemele 
societăţii româneşti în genere, cu reproşuri la adresa conducătorilor 
politici ai României care “nu se mai satură”. 


După mai mulţi ani în Anglia unde s'a îndeletnicit cu toate muncile de 
povară, câştigând cu sudoare fiecare bănuţ, omul nostru s'a întors la 
familie, bucuros că a putut strânge în ani de lacrimi şi durere pentru 
viitorul familiei sale. Arhitect de profesie după cum mi-a mărturisit, a 
revenit în ţară cu speranţa că îşi “salvează familia”, cum şi 
soluţionarea ultimelor dividente acumulate. Acum, deşi lucra la o 
firmă de specialitate în domeniul său, pentru a face față nevoilor 
curente, era silit să se desfăşoare peste programul obişnuit într'o nouă 
meserie, aceea de şofer Uber. Ajunşi în faţa vechiului Tribunal de pe 
malul Dâmboviţei, îmi şopteşte cu voce scăzută: “ - Nu avem Justiţie 


» 


domnule!... Nici un fel de Justiţie!... N'avem!... 


Aşteptăm în tremurul motorului să pornim din aglomeraţia infernală 
caracteristică la orice oră din zi şi noapte în această zonă, ajungem cu 
noroc şi la semafor (trecem cu puţin derapaj pe galben), şi iată că 
ajungem primii la următoarea intersecţie unde suntem obligaţi să 
oprim. Volanul tremură, şoferul priveşte parcă pierdut la mulţimea de 
oameni care traversează la punctele de trecere, apoi se întoarce spre 
stânga şi zice: “- Ia, uitaţi-vă şi Dvs. ca să-l vedeţi pe Decebal unde-a 


» 


ajuns!... 


Privesc instinctiv către rondeul dela Piaţa Unirii unde normal mă 
aştept să văd statuia măreţului Rege al Daciei, într'o intersecţie 
majoră a capitalei, dar nu deosebesc nimic: câţiva arbuști eretici 
înconjurați circular cu puţin gazon! Atât! Mă uit la şofer care- mi face 
semn cu ochiul: “- Nu acolo, aici în stânga!...” Mă întorc şi văd 
consternat un bust minuscul ce răsărea din întunericul arbuştilor, 
parcă ascuns privirilor: “- Păi, nu vam spus? Nu există justiţie! Nici 


» 


pentru strămoşi!... 


Mărturisesc, nu m'am aşteptat ca în capitala ţării noastre să văd o 
astfel de ingratitudine crasă, în timp ce în Italia de unde abia sosisem, 
statuile Dacilor domină în pieţele majore ale oraşelor, pavăză de vecie 
şi respect nestrămutat pentru vitejia şi credinţa strămoşilor Daci care 


au preferat eroic sacrificiul în faţa umilitoarei înfrângeri. Da! Respect 
nestrămutat pentru vitejia de care au dat dovadă strămoșii noştri, 
astăzi lipsiţi în capitala ţării lor de o reprezentare pe măsura 
sacrificiului suprem de care au dat dovadă! 


(0) we i . ... . 
Ne respectă străinii A dar suntem batjocoriţi continuu de şleahta 
parveniților care dictează pe meleagurile strămoşilor din culisele 
neştiinței lor! Şi asta, în țara eroului Decebal!... 


Privim deocamdată cu mâhnire şi ne închinăm!... 


Oare, într'o zi, vom avea și noi dreptul la DREPTATE?! Nu pentru 
noi, dar pentru STRĂMOȘI... 


“Noi ce-am învins, drept pildă s'avem pe-acest învins!” (Împăratul 
Traian despre Decebal). 


Scena ilustrată a sinuciderii lui Decebal pe Columna Traiană din Roma. 


ui Esi 


- La Roma, fără să amintim de “Columna lui Traian” cu frescele minuţios 
coiplite în piatră reprezentând detalii asupra luptelor dintre Daci și Romani, 
alte patru statui ale Dacilor străjuesc Piazza del Popolo, un număr de opt 
împodobesc Arcul lui Constantin cel Mare situat în apropierea Colosseum- 
ului, trei se găsesc la Villa de Medici, o statuie reprezentativă cu capul lui 
Decebal în fața Școlii Române din Roma (Academia di Romania), iar multe 
altele la Muzeul Vaticanului, și asta fără să punem la socoteală statuile 
femeilor Dace, la rândul lor eroine, ori pe cele răspândite în restul 
teritoriului italian. 


